46 
quasi inclusae videbantur, observavi. Lamellarum cursus solito more 
rectus a margine centrum versus procedit; interdum autem lamellae ma- 
gis undatim vel, teste Ehrenbergio, monstruose inflexae, tendunt. — 
Centri cavum maxima ex parte oblongum reperitur, in duobus autem 
speciminibus (vid. Fig. 1.) subrotundum vidi. Cei. Ehrenberg 
hoc centrum (os) adhuc excentricum , dilatatum et monstruose dila- 
ceratum atque multiplicatum observavit. — In inferiori polyparii 
parte denticulata, dentes magnitudine inaequali cursum lamellarum 
sequuntur (vid. Fig. 4.). Majora specimina hos dentes majores et 
crassiores et magis inaequales ostendunt, quam minora, et in illis 
majores dentes asperos iterumque denticulatos, praesertim in uno 
exemplari , inveni. In hac parte , in qua semper plures lineae 
circulares concentricae distinctae sunt, interdum etiam proles (gemma) 
affixa, vel una tantum stella, ut in specimine ipse vidi, vel non- 
nullae, semper lamellis magis inter se distantibus, occurrunt 11 ). — 
Color polyparii albidus vel albus est. 
Sp. 2. ? F. cy dolites (Fongie cyclolite), Lam. 
Polyparium: Orbiculare, subellipticum , subtus concavum, 
tenuissime radiatum; stella convexa, centri cavo oblongo; lamellis 
inaequalibus, crenulatis, ad latera asperis. 
Animal: ignotum. 
Hab itaculum: Mare Australiae, in quo hanc speciem cel. 
Peron et Lesueur collegerunt. 
Lamarck, in 1. 1. p. 371. 
Blain ville, Diction. des Sc. natur. T. XVII. p. 216. 
Ejusdem, Manuel d Actinolog. p. 337. Tab. 51. Fig. 2. 
Species minuta, elegans, Fungiae agariciformis similis. An pullus? 
Sp. 3. F. actiniformis (Fongie Actinie), Quoy et Gaim. 
Polyparium: Orbiculare, convexum in medio, elevatum, sub- 
tus planiusculum, regulariter striatum, lamellis subaequalibus, lobatis. 
14 ) Vid. e. g. icones ab Esper in Tab. II. t. I. (Madrepora echinata) et a La- 
mouroux, Tab. 28. F. I. datas. 
